Brévi prizentason di CONTEC
CONTEC - Contabilistas & Consultores - Sociedade de Contabilistas Certificados, Lda. e un npréza spesializadu na prestason di sirbisu di kontabilidadi, konsultoriâ fiskal, konsultoriâ di jeston i formason profisional, ki si statutu sta publikadu na Buletin Ofisial nu 1, III Séri, di 9 di Janeru di 2009.
CONTEC sta nskritu na Konservatória di Rejistu Komersial di Praia ku nu 2878 i Direson-Jeral di Kontribuson i Inpostu da-l Nunbru di Identifikason Fiskal - NIF nu 257 194 240.
CONTEC sta rijistadu na Órdi Profisional di Oditoris i Kontabilistas Sertifikadu di Kauberdi, ku Rijistu nu 18, i e’ ten sigintis konpiténsa spesífiku i jeral, di tudu kontabilista sertifikadu, privistu na lei:
a) Sinatura di kóntas di kalker sosiadadi i otus pessuâ kuletivu, públiku o privadu, dipendenti di Inpostu Úniku sobri Rendimentu, di akordu ku Lei.
b) Sinatura di kóntas di kalker nstituson di setor finanseru i sigurador;
c) Sinatura di kóntas di kalker sosiadadi o otus nstituson ki ta resebe subusídiu, subuvenson, kontribuson o npréstimu na kondisons isesional, di Gobernu o di kalker organizason di apoiu nasional o nternasional;
d) Sinatura di kóntas di kalker npréza o nstituson pa ifetu di bólsa di valoris, merkadu di kapital o kiriason di obrigasons o titlus di naturéza parsedu;
e) Ntervenson komu piritu kontabilista na nstruson di kalker prusésu judisial; ntervenson komu jestor o likidatari judisial, sen prijuis di kes konpiténsa ki e própi di menbrus di otus profison;
f) Asesoriâ i izersisi di konsultoriâ i dosénsa na kes matéria rilasionadu ku izersisi di si atividadi profisional.
g) Konsultoriâ fiskal, konsultoriâ na matérias ki sta rilasionadu o ki ta apoia kontabilidadi, sima kalker funson ki lei ta da-l konpiténsa o ki e pirmitidu pa Órdi, dentu di ánbitu di lei i senpri di akordu ku rispetivu atividadi profisional.
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn